
A BME GTK hallgatói és oktatói attitűdjének vizsgálata a TDK lehetőségeinek megítéléséről az elmúlt évtizedben

A Budapesti Műszaki és Gazdaságtudományi Egyetem, Gazdaság- és Társadalomtudományi Karán 2013 és 2022 között csökkent a Tudományos Diákköri Konferenciákra benyújtott
dolgozatok száma. Ennek a jelenségnek az okait vizsgálom oktatói és hallgatói oldalról. A kutatás keretében részletesen megvizsgálom a hallgatói és oktatói oldal motivációját. Feltételezésem szerint a tudományos tevékenység iránt érdeklődő hallgatóknak napjainkban motiváltnak
kell lenniük, hogy a számos egyéb lehetőség mellett a tudományos élet lehetőségeit is megismerjék. A felsőoktatási oktatók körében elsősorban a tehetséggondozás jelenik meg szempontként
a konzultációs tevékenység kezdeményezésekor, ezt az aspektust is vizsgálom a dolgozat során.
Áttekintést adok a TDK kialakulásáról és fejlődéséről az egyetemen, majd a BME Gazdaság- és Társadalomtudományi kari statisztikák elemzésével mutatom be a jelenlegi helyzetet. A
kutatás fő célja megismerni az oktatók és hallgatók véleményét a tudományos munka megítéléséről és javaslatot tenni a kutatói élet motivációjának a fejlesztésére. Kutatási kérdéseimben
azt vizsgálom, hogy milyen szempontok és módszerek alapján támogatnak az oktatók kutatást
és milyen hallgatói szempontok dominálnak a tudományos munkák elkészítésében. A kapott
eredmények alapján javaslatokat fogalmazok meg a kari tudományos munka fejlesztésére, hatékonyabbá tételére.
Kutatásmódszertanként a kérdőíves mélyinterjút alkalmazom. A legtöbb hallgatót felkészítő, eredményt elérő és jelenleg is a BME GTK állományában lévő oktatók körében 9 főt, a
hallgatói oldalról 8 főt kérdeztem meg a TDK helyzetének a megítéléséről. A válaszok tartalomelemzés segítségével kerültek feldolgozásra.



